În Wahaka Street Food Park, peste 20 de vendori, parte a grupului de restaurante MGC, îşi vor comercializa preparatele. Investiţia în acest proiect se ridică la 200.000 de euro, potrivit proprietarului Wahaka Street Food Park.

„Deschidem un street food park care va fi deschis zilnic, pe toată perioada anului, în care vom avea 20 de vendori. Proiectul e parte a grupului de restaurante din Bucureşti, MGC. Nu închiriem spaţii, ci le administrăm noi pe toate. Vor fi specialităţi de bază de fructe de mare, burgeri, mâncare chinezească, clătite şi multe alte specialităţi”, a spus Paul Nicolau, proprietarul Wahaka Street Food Park.

Antreprenorul speră la vânzări totale de circa 100.000 de euro pe lună cu Wahaka Street Food Pak. Parcul de restaurante se întinde pe suprafaţă de circa 2.000 metri pătraţi şi este acum în curs de amenajare, urmând să fie deschis pe 28 septembrie 2017.

Citiţi mai multe dspre acest subict pe zf.ro.